section_heading: Književno stvaralaštvo
paragraph_text: Remeta je autor sedam uspjelih, tematski vrlo srodnih djela. Prvijenac “Grieh” (1942.) naznačio je osnovnu problematiku : ..ponori duše, etičke dileme, pitanje odgovornosti, mogućnost katarze. Poput Dostojevskog, na koga se povremeno snažno naslanja, Remeta je analitik disharmonije u čovjeku i međuljudskim odnosima. Njegova je pozicija moralistička, a izlaz i rješenja uvijek traži u vjeri i kršćanskoj etici. U romanima “Tako svršava” (1943.) i “Sentimentalna reportaža” (1944.) tematizira se obiteljski kompleks, posebice odnos između roditelja i djece. Radnja je disperzirana a čitatelj ulazi u unutarnju dramu likova i složen psihološki mozaik. Obiteljske nesreće različito motivirane, povod su za ispitivanje tajanstvenih strana ljudske prirode.